شەفەق نیوز/ موستەفا کازمی سەرۆک حکومەت وەڕیەوبرەن کارەیل، ئمڕوو یەکشەممە،  پەیوەندییگ لە مەسرور بارزانی سەرۆک حکومەت هەرێم کوردستان وە بۆنەی سەرکەفتن هەڵوژاردنەگە وەرگرد.
نۊسینگەی کازمی لە بەیاننامەیگ رەسیە ئاژانس شەفەق نیوز وت: بارزانی لە پەیوەندیەگە دەسخوەشی و سوپاس لە کازمی کرد ئەرا ئەو رەنج و سەرپەرشتیاریە ک وەخاتر سەرکەفتن هەڵبژاردن پەرلەمانی ٢٠٢١ داگە.
بارزانی دەسخوەشی لە ئامادەییە ئەمنی و لۆژشتیە کرد ک حکومەت فیدراڵی ئەنجامیان دا و بۊینە هووکار سەرکەفتن هەڵوژاردنەگە لە گشت عراق.
